title: कृष्ण विवर
text: कृष्ण विवर या श्याम विवर या ब्लैक होल अर्थात कारौ छेद कालावकाश केरऽ एगो क्षेत्र छेकै, जहाँ गुरुत्वाकर्षण एतना प्रगाड़ होय छै कि प्रकाश या अन्य विद्युत चुम्बकीय तरंग सहित कोनो भी चीज म॑ एतना ऊर्जा नै होय छै कि ओकरऽ घटना क्षितिज स॑ बच॑ सकै। कृष्ण विवर के चारो ओर घटना क्षितिज नामक एगो सीमा होय छै जेकरा मं वस्तु गिरै त सकैं छै परन्तु बाहर नै आबै सकैं छै जेकरॉ कारण एकरा "कारौ" (कृष्ण) कहै छै। इ ऊष्मागतिकी मं ठीक एगो आदर्श कृष्णिका रंग छेकै। सामान्य सापेक्षता केरौ सिद्धांत के भविष्यवाणी छै कि पर्याप्त संकुचित द्रव्यमान कालावकाश के विकृत करी क॑ ब्लैक होल बनाबै सकै छै। कोनो पलायन के सीमा के घटना क्षितिज कहल जाय छै। यद्यपि एकरऽ बहुत प्रभाव ओकरा पार करै वाला कोनो वस्तु के भाग्य आरू परिस्थिति प॑ पड़ै छै, लेकिन सामान्य सापेक्षता के अनुसार एकरऽ स्थानीय रूप स॑ पता लगाय सकै वाला कोनो विशेषता नै छै। बहुत तरह स॑ श्याम विवर आदर्श कृष्ण कृष्णिका जैसनौ काम करै छै, कैन्हेंकि ई कोनो प्रकाश क॑ परावर्तित नै करै छै। एतबे नै, वक्र कालावकाश म॑ क्वांटम क्षेत्र सिद्धांत ई भविष्यवाणी करै छै कि घटना क्षितिज हॉकिंग विकिरण उत्सर्जित करै छै, जेकरऽ स्पेक्ट्रम वू ही होय छै जे ओकरऽ द्रव्यमान के उलटा आनुपातिक [तापमान]] केरऽ कृष्णिका के समान होय छै। ई तापमान तारकीय श्याम विवर के लेलऽ केल्विन के अरबमां हिस्सा के क्रम के होय छै, जेकरा चलतें एकरऽ सीधा अवलोकन करना अनिवार्य रूप स॑ असंभव होय जाय छै।